Document ID: 31994R3136

ΚΑΝΟΝΙΣΜΟΣ (ΕΚ) αριθ. 3136/94 ΤΟΥ ΣΥΜΒΟΥΛΙΟΥ της 15ης Δεκεμβρίου 1994 για καθορισμό των τιμών προσανατολισμού για τα προϊόντα της αλιείας που απαριθμούνται στο παράρτημα Ι υπό Α, Δ και Ε του κανονισμού (ΕΟΚ) αριθ. 3759/92, για την αλιευτική περίοδο 1995
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων αλιείας και υδατοκαλλιέργειας (1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας:
ότι στο άρθρο 9 παράγραφοι 1 και 2 του κανονισμού (ΕΟΚ) αριθ. 3759/92 προβλέπεται ότι, για καθένα από τα προϊόντα που απαριθμούνται στο παράρτημα Ι υπό Α, Δ και Ε του εν λόγω κανονισμού, καθορίζεται τιμή προσανατολισμού σε ύψος τέτοιο που να συμβάλλει στη σταθεροποίηση των τιμών στις αγορές χωρίς ωστόσο να οδηγεί στη δημιουργία πλεονασμάτων στην Κοινότητα 7 ότι το ύψος αυτό πρέπει επίσης να συμβάλλει σε στήριξη του εισοδήματος των παραγωγών, ενώ ταυτοχρόνως θα πρέπει να συνεκτιμώνται και τα συμφέροντα των καταναλωτών 7
ότι η τιμή προσανατολισμού καθορίζεται επί τη βάσει του μέσου όρου των τιμών, όπως ορίζεται στο άρθρο 9 παράγραφος 2 του εν λόγω κανονισμού, και με συνεκτίμηση των προοπτικών εξέλιξης της παραγωγής και της ζήτησης 7
ότι η εφαρμογή των κριτηρίων αυτών οδηγεί, για την αλιευτική περίοδο 1995, όσον αφορά ορισμένα προϊόντα σε αύξηση και όσον αφορά άλλα προϊόντα σε διατήρηση ή σε μείωση των τιμών σε σχέση με τις τιμές που ισχύουν κατά την τρέχουσα περίοδο 7
ότι, εξάλλου, κατ' εφαρμογή των άρθρων 169 και 356 της πράξης προσχώρησης της Ισπανίας και της Πορτογαλίας, την 1η Ιανουαρίου 1995 πρέπει να γίνει για δέκατη φορά προσέγγιση των τιμών προσανατολισμού για τις σαρδέλες του είδους Sardina pilchardus του Ατλαντικού 7
ότι οι τιμές ή τα ποσά που καθορίζονται σε Ecu από τον παρόντα κανονισμό, θεσπίζονται σύμφωνα με το γεωργονομισματικό καθεστώς που ισχύει για το 1994 σύμφωνα με τον κανονισμό (ΕΟΚ) αριθ. 3813/92 (2), και ιδίως το άρθρο 13 παράγραφος 2 7 ότι θα πρέπει, λοιπόν, να προβλεφθεί η έναρξη ισχύος τους κατά τη διάρκεια του εν λόγω έτους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές προσανατολισμού της αλιευτικής περιόδου από την 1η Ιανουαρίου έως τις 31 Δεκεμβρίου 1995, για τα προϊόντα που απαριθμούνται στο παράρτημα Ι υπό Α, Δ και Ε του κανονισμού (ΕΟΚ) αριθ. 3759/92 και τις εμπορικές κατηγορίες στις οποίες αυτές αναφέρονται, καθορίζονται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1994.

Labels: 2
3
6